google/wiki40b huggingface dataset:
Mariaberget

Mariaberget ligger nordvest på Södermalm i Stockholm.

Navnet

Navnet kommer fra Maria Magdalena församling. Høyden på den nordlige delen av Södermalm har vært bebodd siden 1300-tallet, kanskje allerede da Stockholm ble grunnlagt på 1200-tallet. Opprinnelig omfattet forsamlingen hele Södermalm. Katarina församling kom til på 1600-tallet, Sofia församling på begynnelsen av 1900-tallet og Högalids församling i midten av 1920-årene.
I byplaner fra 1880-tallet ble mange vanskelig tilgjengelige og ubebygde bergområder reservert som parker, og ved navnerevisjonen i 1885 fikk områdene Kattfoten og Bössan navnet «Mariaberget». I dag betegnes hele området nord for Hornsgatan mellom Torkel Knutssonsgatan og Pustegränd som Mariaberget.

Mennesker

I området har det bodd og virket mange kjente svenske kunstnere og forfattere. Et eksempel er visedikteren Carl Michael Bellman som ble født i Bellmansgatan nr. 24 i daværende Björngårdsbrunnsgatan. I Bastugatan bodde fra 1892 til sin død i 1915 kunstneren Eugène Jansson, som på denne tiden malte flere bilder av Mariaberget og byen på andre siden av Riddarfjärden. På hjørnet Bastugatan / Bellmansgatan ligger det røde Laurinska huset med et rundt hjørnetårn. Huset ble bygd 1891-92 etter arkitekt Valfrid Karlsons tegninger og fikk sitt navn etter kunsthistorikeren Carl Gustaf Laurin. Tårnrommet i Bellmansgatan nr. 8 ble bygd som atelier til maleren Gottfrid Kallstenius, og lenger nede i samme gate bodde maleren Nils Kreuger. Ivar Lo Johansson bodde i Bastugatan.

Moderniseringen på 1970-tallet

Fram til 1960-tallet forfalt området kraftig, og det forelå planer om å sanere store deler av bebyggelsen. Planene møtte motstand, og i 1965 utførte Stadsbyggnadskontoret og Stockholms stadsmuseum en inventering av området. Man fant spor av en unik steinhusbebyggelse fra 1700-tallet av særlig stor kulturhistorisk og arkitektonisk interesse, og dette førte til at man i 1969 utarbeidet et restaureringsforslag av den østlige delen av Mariaberget. De forfalte husene ble varsomt tatt ned på 1970-tallet, og Mariaberget ble raskt et meget populært boligområde.

Bilder

Mariabergets miljø før og nå. Den gang falleferdige hus og umoderne kjøkken, i dag et ettertraktet boligområde av høy kvalitet.
Attacus inopinatus

Utseende

En meget stor (vingespenn ca. 220 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen. Vingenes gjennomsiktige flekker er nagleformede hos hannen, hos hunnen er de store og dråpeformede, med to ekstra, avlangt ovale flekker som er særlig store på forvingen.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever bare på Flores.
Jidong

Jidong (kinesisk: 鸡东县; pinyin: Jīdōng Xiàn) er et fylke i provinsen Heilongjiang i Folkerepublikken Kina. Det ligger i byprefekturet Jixi.
Befolkningen var på 290 501 innbyggere i 1999.
Felipe Gutiérrez

Landslaget

30. mai 2010 fikk han sin første landskamp for Chile mot Israel.
Han ble tatt ut i den chilenske VM-troppen til fotball-VM i Brasil 2014.
Han ble tatt ut i Chiles tropp til FIFA Confederations Cup 2017 i Russland.
Ma Huan

Ma Huan (forenklet kinesisk: 马欢, tradisjonell kinesisk: 馬歡, pinyin: Mǎ Huān; stilnavn: Zōngdào (kinesisk: 宗道), født ca 1380 i fylket Huiji (会稽, nå i Shaoxing) i provinsen Zhejiang, død ca 1460) var en muslimsk kinesisk reisende og oversetter som ledsaget admiral Zheng He på tre av dennes syv store skattereiser (på 4., 6. og 7. reise). 
På ekspedisjonen i årene 1413–1415 besøkte han Champa, Java, Sumatra, Palembang, Siam, Kochi og Hormuz.
På ekspedisjonen i årene 1421–1422 besøkte han Malakka, Aru, Sumatra, Ceylon, Kochi, Calicut, Zufar og Hormuz. 
På ekspedisjonen i årene 1431–1433 besøkte han Bengal, Chittagong, Sonargaon, Gaur og Calicut. Fra Calicut ble han sendt av admiral Zheng He (også muslim) som emissær til Mekka.
Under ekspedisjonene studerte Ma Huan lokale forhold som geografi, politikk, vær, økonomi, lokal skikk og bruk og straffetiltak mot kriminelle. Etter hjemkomsten fra første reise begynte han på en bok hvis første utkast ble ferdig i 1416. Med de senere ekspedisjonene endret og tilføyde han meget, og den endelige versjon var ferdig i  1451. Tittelen var Yingyai shenglan (瀛涯胜览) (i Mills' engelske oversettelse: The Overall Survey of the Ocean's Shores; fritt oversatt: Havenes undre).
Verket ble trykt opp mange ganger under Ming-dynastiet og det påfølgende Qing-dynastiet, og det fantes også mange håndskriftlige avskrifter. En av de siste autentiske tekster ble utgitt av den kinesiske historiker Feng Chengjun (冯承钧). Det finnes en engelsk oversettelse foretatt på oppdrag av Hakluyt Society av J. V. G. Mills fra 1970.
Yingyai shenglan studeres av sinologer som grunnleggende kildetekst for de kinesiske forskningsekspedisjoner under Ming, og som kilde for sørøstasiatisk og indisk historie. Blant dem som har forsket på skriftet kan nevnes Jan J. L. Duyvendak, Friedrich Hirth, Paul Pelliot, Feng Chengjun og Xiang Da (向达).
En av Spratlyøyene i Sørkinahavet er oppkalt etter Ma Huan.
Totally Spies!

Totally Spies! er en fransk-canadisk animert TV-serie for barn som gikk fra 2001 til 2014. Den handler om tre jenter, Clover, Sam og Alex. De er superspioner og er ofte på nye oppdrag verden rundt. Clover er den som bryr seg mest om mote og utseendet. Sam er den smarte som ofte finner løsninger når det er noe galt. Alex er den som fortest havner i kaos eller som må være lokkemat. Jentene pleier også som oftest å forsvinne veldig fort hvor enn de er! Plutselig faller de og så sklir de ned ett rør. Og møter Jerry som skal si dem hva som er deres neste oppdrag. Jentene må være forberedt! De har ting som dem kan bruke på oppdraget.
Walk (EP)

Walk (EP)

Walk (EP) er en EP av heavy metal-bandet Pantera fra Texas. Den ble kun utgitt i Japan, i 1993, på Atco Records.

Albuminformasjon

Denne EP-en inneholder 6 sanger. De første 4 er remikser av sanger fra Vulgar Display of Power-albumet, mens de siste to er livespor fra Cowboys from Hell.
Noen mener at denne EP-en, sammen med Walk Biomechanical og Walk Cervical, er singler, og ikke EP-er. Dette er egentlig feil, da de teknisk sett er EP-er.
Selv om denne EP-en kun ble gitt ut i Japan, ble den også gitt ut som Disk 3 i samleboksen Driven Downunder Tour '94 Souvenir Collection, som ble gitt ut i 1994.

Albuminformasjon

Denne EP-en består av 4 sanger fra albumet Vulgar Display of Power, gitt ut i 1992. De første 2 er albumversjoner, mens de neste to har blitt remikset og fått nye navn av Justin K. Broadrick fra Godflesh.

Albuminformasjon

Denne EP-en består av fire sanger. De første 2 er albumspor fra Vulgar Display of Power, mens de to siste er livespor fra Cowboys from Hell, som ble spilt inn i Moskva i 1991.
På baksiden av vinylen står det «Recorded September 28th 1991, live at Moscow Monsters Of Rock in front of a crowd of 500,000. Definitely no overdubs!»

Albuminformasjon

Denne EP-en inneholder 4 sanger fra albumet 'Vulgar Display of Power', gitt ut i 1992. De første 2 er albumversjoner, mens de neste to har blitt remikset og fått nye navn av J. G. Thirlwell fra Foetus.
Mongolkaie

Taksonomi

Mongolkaie er nær beslektet med ”vanlig” europeisk kaie (Corvus monedula). Sammen danner disse to artene underslekten Coloeus og noen autoriteter skiller ut disse to artene fra slekten Corvus og plasserer dem i en egen slekt Coloeus.Andre autoriteter klassifiserer isteden mongolkaie som en underart av kaie. Det er imidlertid vanligst å betrakte de to som ulike arter og plassere dem i slekten Corvus slik vi har gjort her. Man deler ikke inn mongolkaie i underarter, men det fins to fargevarianter – se nedenfor. Det latinske navnet kommer fra Dauria-regionen øst for Bajkalsjøen i Sibir.

Beskrivelse

Mongolkaia er den minste av kråkefuglene (32-34 cm lang, vingespenn på 67-74 cm.). Den likner mye på vestlig kaie (C. monedula), men virker noe mer langsmal med lengre stjert. Mongolkaia forekommer i to morfer (fargevarianter); en mørk og en lys. Den lyse er vanligst.  Hos denne har fjærdrakten større gulhvite partier på undersiden og opp på nakken, slik at det svarte hodet og strupen står fram i sterk kontrast. Hode, hals, vinger og hale er glinsende svarte. Den sjeldnere mørke morfen er uniformt svartglinsende og vanskelige å skille fra kaie unntatt ved fargen på iris, som hos begge morfer av mongolkaie er svart, og skiller dem klart fra vestlige kaier på nært hold, idet iris hos sistnevnte er gråhvit. Den eneste forvekslingsmuligheten ellers innenfor artens kjerneområde er den svarte og hvite  kinakråka  (C. torquatus),  som imidlertid er mye større - på størrelse med en vanlig kråke. Ungfuglene er svært lik kaie, men har lyst grå til sølvfargede streker på øredekkfjærene og bakre del av issen er gråspettete. 
Mongolkaia er svært lik kaie i oppførsel og lyder.

Utbredelse

Mongolkaia har en mer østlig utbredelse enn vår kaie og treffes bare sjelden i Sentral- og Vest-Europa. I Norge er den bare observert noen få ganger. Den hekker i sørøstlige deler av Sibir, og hele Mongolia og Kina. I de nordlige delene av utbredelsesområdet er den en trekkende sommergjest. Den opptrer årlig som vintergjest, men i mindre antall i Korea, og sjeldnere i Japan og Taiwan.

Habitat

Finnes i glissen skog, gjerne i utkanten av skoger, i elvedaler og åser og fjell med sparsom vegetasjon. I likhet med kornkråke og kaie lever også mongolkaiene i kolonier- ofte sammen med kornkråker. 
Reiret bygges fortrinnsvis i hule trær eller i sprekker i mur eller klipper. I mangel av egnete hulrom kan den bygge reir åpent i trær. Eggene er nærmest identiske med kaie-egg.

Føde

Som sin nære europeiske slektning er mongolkaia utpreget alteter og lever i stor grad av det den finner på dyrket mark: korn og frø, insekter, bær, egg, åtsler og  avføring.
Fantastic Four (2015)

Handling

Fire unge outsidere teleporterer til et alternativt og farlig univers som forandrer deres fysiske selv på sjokkerende måter. De fire må nå lære seg å mestre deres nye egenskaper og jobbe sammen for å redde jordkloden fra en tidligere venn som nå er en livsfarlig fiende.
FIRST Lego League

FIRST LEGO League (FLL) er en kunnskapskonkurranse for barn og unge mellom 10 og 16 år. Konkurransen går ut på å forske på og foreslå en løsning på en samfunnsaktuell utfordring. Utfordringen kalles "årets oppdrag" (se oversikt under) og slippes i midten av september hvert år. Løsningen presenteres på en lokal/regional turnering etter åtte ukers prosjektperiode. Lagene består av en voksen veileder og en gruppe barn/ungdommer. I tillegg til FIRST LEGO League, arrangeres FIRST LEGO League Jr. for barn i alderen 6-10 år. Her skal deltakerne arbeide med samme tema som i FIRST LEGO League, men med et forenklet oppdrag. FIRST LEGO League arrangeres av stiftelsen FIRST Scandinavia for å stimulere interessen for naturfag, matematikk og teknologi (realfag) hos barn og ungdom.

Konkurransen

Det finnes tre hoveddeler av konkurransen: Forskning, Teknologi og Markedsføring & Samarbeid. På turneringen skal deltakerne igjennom 3 dommerrunder, samt konkurrere på robotbanen. De tre dommerpresentasjonene er:
Forskning: Presentere forskningsprosjektet sitt og sin innovative løsning på en problemstilling.
Teknologi: Vise valg av robotdesign og programmering for dommere
Markedsføring og samarbeid: Vises frem i pit (eget område til å henge opp materiell mm.). Her skal deltakerne vise frem hvordan de har markedsført prosjektet samt hvordan de har samarbeidet.
Robotbanen: På robotbanen skal deltakerne ved hjelp av en LEGO MINDSTORMS robot løse bestemte oppdrag. Hver robotkamp varer i 2,5 minutter, og alle lag har 3 innledende runder der den beste poengsummen teller.
Laget som vinner Championsprisen i hver turneringsby blir invitert til å delta i Skandinavisk Finale som avholdes tre uker etter de regionale konkurransene. I tillegg får flere lag muligheten til å reise til internasjonale turneringer som World Festival og ulike Open Championships.
Jørgen Juve

Andre verdenskrig

Under andre verdenskrig deltok Juve i Brigaden i Skottland. I 1944 fulgte han brigadens andre bergkompani i frigjøringen av Finnmark i Operasjon Crofter.
Raggabalder Riddim Rebels

Raggabalder Riddim Rebels ble dannet i 2001. Bak navnet finner vi Jørgen Nordeng og Håvard Jenssen fra Tungtvann. Raggabalder er en DJ-duo som spiller musikk innenfor reggae/dancehall/ragga-sjangeren.
Når Raggabalder spiller plater ute skjer det på jamaicansk sound system-vis: med sampler/effekter, tett mikrofonbruk og eksklusive dubplates.
Raggabalder er også kjent for sitt samarbeid med reggae-gruppa Manna fra Bodø. Raggabalder mottok Natt&Dags Oslopris for beste klubbkonsept 2003.
Myrmo (Vefsn)

Myrmoen er en gård i Vefsn som ble utskilt fra gården Holand (Vefsn) i 1793. Den ligger mellom Laremmen i sør, Vetfjellet (Veto) i øst, Nyland (Vefsn) i nord, og Vefsnfjorden (Drevjeleira) i vest. Det har blitt gjort interessante arkeologiske funn på denne gården, både i 1908 og 1911-14
Dragiša Binić

Landslaget

Dragiša Binić spilte 3 landskamper for Jugoslavias herrelandslag.
Italovestlige språk

Italovestlige språk er den største undergruppa av romanske språk. Den består av 38 språk fordelt på to grupper: Italodalmatiske språk og vestlige italovestlige språk.
Motett

Etymologi

Ordet kommer fra det franske mot som betyr «ord».

Klassisismen

Etter Bach ble det ikke skrevet så mange motetter. Men Wolfgang Amadeus Mozart sin komposisjon Ave verum corpus er i denne sjangeren.
New Zealands politiske system

Grunnlov

New Zealand har ingen formell skriftlig grunnlov. I stedet har man en samling dokumenter, inklusive enkelte lover fra det britiske og newzealandske parlament, Waitangitraktaten fra 1840, og en allmenn enighet om politiske prosedyrer kalt constitutional conventions. I 1986 ble flere områder ofte forbundet med en grunnlov vedtatt i en lov kalt Constitution Act 1986. Fra tid til annen har det vært reist forslag om å skape en formell grunnlov, men så langt har det ikke blitt noe av.

Monarki

New Zealands statsoverhode er Dronningen av New Zealand. For tiden er dette Elizabeth II. Landets monarki har vært atskilt fra det britiske siden 1953, da en lov kalt New Zealand Royal Titles Act of 1953 ble vedtatt. Alle handlinger fra dronningens side på New Zealand blir gjort under navnet Dronning av New Zealand, ikke Dronning av Storbritannia. Til daglig blir de monarkiske funksjoner ivaretatt av generalguvernøren (The Governor-General of New Zealand). For tiden er Jerry Mateparae generalguvernør. Generalguvernøren blir oppnevnt av dronningen etter anbefaling av New Zealands statsminister.
Det har tidvis vært forslag om å avskaffe monarkiet og erstatte dette med en republikk. I motsetning til sin nabo Australia har ikke New Zealand avholdt en folkeavstemning over spørsmålet.
Maorifolket har et parallelt kongehus, med representasjonsoppgaver i politiske og kulturelle sammenhenger.

Utøvende makt

Den newzealandske regjeringen kalles kabinettet. Dette har utøvende makt og er ansvarlige overfor parlament. Statsministeren, som er leder for det politiske partiet eller koalisjonen av partier som har majoriteten av seter i parlamentet House of Representatives, er leder for kabinettet. Alle kabinettministre må være medlemmer av parlamentet, Member of Parliament (forkortet MP), og har et kollektivt ansvar overfor det.

Lovgivende makt

New Zealand har et parlamentarisk organ, det 120 seters House of Representatives. Parlamentet velges for en periode på tre år. Den sittende regjering kan utskrive nyvalg når den måtte ønske innen treårsperioden er over. 
Siden 1996 har landet hatt et valgsystem som i hovedsak er basert på proporsjonal representasjon, men som kalles mixed member proportional system (MMP), fordi representantene enten er valgt som representant fra en partiliste i en valgkrets med flere mandater eller direkte ved flertallsvalg i enmannskretser. 
Maoriene har en del egne seter i nasjonalforsamlingen. Bare maorier kan stille til valg og avlegge stemme i disse valgkretsene, men kan også i stedet stille til valg og avlegge stemme i ordinære valgkretser. Flere maorier er innvalgt i parlamentet på ordinær måte. 
Stemmerettsalderen på New Zealand er 18 år. Kvinner fikk stemmerett i 1893. New Zealand var det første land i verden som innførte kvinnelig stemmerett.
Det siste valget på New Zealand fant sted 8. november 2008.
Xoes

Utseende

En middelsstor, avlang, brungrå trebukk med lange antenner. Pronotum er tønneformet, svakt hvelvet, uten pigger på sidene.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Borneo).
Ariadne

Ariadnenøstet

Av athenerne krever Minos – til bot for drapet av Aigevs – syv unge menn, og syv jomfruer hvert niende år, som offer til Minotauros. Et av ofrene er Thesevs, som et år i feiringen kommer med et offerskip til Kreta. Som den med høyest byrd, krever han sin rett til å bli ofret først. Ved hjelp av døtrene Ariadne og Faidra, som imponeres av den brave helt, samtykker kong Minos i kravet. 
Ariadne forelsker seg i Thesevs ved første blikk, hjelper ham ved å snike til ham et magisk sverd, og binder dermed et garnnøste rundt hans hånd, slik at han kan finne veien ut av Minotaurus' labyrint. Han lover at hvis han mestrer å drepe udyret, skal han ta henne med seg til Athen og gjøre henne til dronning. 
Med kløktig heltemot dreper Thesevs Minotauros, og finner veien tilbake ved hjelp av Ariadnes tråd.
Vel ute av labyrinten, sniker Thessevs seg ned til skipet der ofrene og Ariadne venter. Til tross for bronsekjempen Tallus' iherdige forsøk på å stoppe dem, klarer de å unnslippe, og legger med god bør av gårde mot Athen. På veien stopper de på øya Naxos. Thesevs finner Ariadne trøttende, og mens hun sover seiler de av gårde og lar henne bli.

Ariadnes skjebne

Om Ariadnes skjebne etter sviket berettes flere historier. Ifølge Homer blir hun straffet av Artemis med døden, men hos Hesiod og i de fleste andre sagn, forlot han henne sovende på Naxos, der vinguden Dionysos tar henne til ektemake. En myte forteller at Zevs gir Ariadne udødelighet, og at Dionysos setter hennes brudekrone, Corona Borealis, blant stjernene. Ariadne gav ham flere barn, blant annet Oenopion, som er den første han lærer bort kunsten å lage vin til.
Ariadne er trofast mot Dionysos, men hun blir senere drept av Perseus på Argor. Et mesopotamisk sagn forteller at hun hengte seg i et tre, som med Erigon og hengningen av Artemis i Kondylea. Dionysos stiger imidlertidid ned til Hades og bringer henne og hans mor Semele tilbake. Senere slutter de seg til gudene på Olympen.
Ifølge noen lærde var det to Ariadner. Den første var kona til Dionysos som ble slått ihjel av Perseus, som senere gjenoppsto ved hjelp av gudene fra Hades, og den andre, som levde to generasjoner senere, var Thesevs' elskede. Men grunnlaget er neppe er beviselig.
Noen lærde tror, på grunn av assosiasjoner med tråder og vind, at hun er en vevegudinne – som Arakhne – og støtter påstanden om myten om den hengte nymfe.
Synkronsvømming under Sentralamerikanske og karibiske leker 2010

Synkronsvømming under Sentralamerikanske og karibiske leker 2010. Synkronsvømming var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var niende gangen som synkronsvømming var med i de sentralamerikanske og karibiske leker. Det var sju øvelser, to i solo, to i duett og tre lagkonkurranser, kun for kvinner. Colombia ble beste nasjon med fire gullmedaljer foran Venezuela med to.
Papilio multicaudata

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Papilio multicaudata tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.